ตะโดเมงสอ

ตะโดเมงสอ (, ; 15 มิถุนายน 1762 – 9 เมษายน 1808) เป็นพระมหาอุปราชาพม่าตั้งแต่ ค.ศ. 1783 ถึง 1808 ระหว่างรัชสมัยพระเจ้าปดุงผู้เป็นพระบิดา และเป็นพระราชบิดาของกษัตริย์ราชวงศ์โก้นบองถึง 2 พระองค์ คือ พระเจ้าจักกายแมง และ พระเจ้าแสรกแมง เดิมทรงเป็นเจ้าผู้ครองนครชเวดองและดาบายิน ตะโดเมงสอเป็นที่รู้จักกันดีที่สุดในการพิชิตอาระกันใน ค.ศ. 1784–1785 และอัญเชิญพระมหามัยมุนีจากมเยาะอูไปยังอมรปุระMyint-U 2006: 109–110 พระองค์ยังประสบความสำเร็จในการป้องกันตะนาวศรีและบริเวณชายฝั่งจากสงครามกับสยามใน ค.ศ. 1792 และทรงฟื้นฟูนาฏศิลป์พม่าในช่วงปลายคริสต์ศตวรรษที่ 18 โดยนำกลุ่มศิลปินวัยหนุ่มสาวเข้ามาฝึกฝน

ตะโดเมงสอทิวงคตเมื่อพระชนมายุ 45 พรรษา พระราชโอรสของพระองค์หรือเจ้าผู้ครองนครซะไกง์จึงได้เป็นพระมหาอุปราชาสืบแทน กษัตริย์ราชวงศ์โก้นบองทุกพระองค์หลังจากรัชสมัยของพระเจ้าปดุงล้วนสืบเชื้อสายมาจากพระองค์ทั้งสิ้น

 ในวัฒนธรรมสมัยนิยม 
มีนักแสดงผู้รับบท ตะโดเมงสอ ได้แก่

 สรยุทธ หอมสุคนธ์ จากละครเรื่อง สงครามเก้าทัพ (2531)
 ธนเวทย์ สิริวัฒน์ธนกุล จากละครเรื่อง จากเจ้าพระยาสู่อิรวดี (2565)

 พงศาวลี 

อ้างอิง

บรรณานุกรม







หมวดหมู่:พระมหาอุปราชาพม่า
หมวดหมู่:บุคคลในยุคราชวงศ์โก้นบอง
หมวดหมู่:นายพลชาวพม่า
หมวดหมู่:เจ้าชายพม่า